
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Avizat Direcția Juridic Contencios

prin Referat ........../...............
Raport de specialitate
privind completarea H.C.L. nr. 99/2021 pentru aprobarea Regulamentului privind concesionarea unor terenuri din domeniul public și privat al municipiului Drobeta Turnu Severin
                 Prin H.C.L. nr 99/2021 a fost aprobat Regulamentul privind concesionarea unor terenuri din domeniul public și privat al municipiului Drobeta Turnu Severin.

                      În baza acestui regulament au fost încheiate până în prezent numeroase contracte de concesiune, însă în raport de modificările socio-economice precum și în raport de anumite dificultăți de ordin practic se impune completarea regulamentului.
                   Spre exemplu, anterior intrării în vigoare a O.U.G. nr 57/2019 privind Codul Administrativ, municipiul Drobeta Turnu Severin a încheiat numeroase contracte de concesiune în baza actelor normative în vigoare la momentul încheierii acestora, acte normative care nu au prevăzut la începuturi obligativitatea ca obiectul concesiunii să fie intabulat în cartea funciară. Astfel, o dificultate de ordin practic o reprezintă spre exemplu imposibilitatea concesionarilor de a-și intabula în cartea funciară construcțiile edificate atâta timp cât există diferențe privind suprafața de teren concesionată și menționată în contractul de concesiune precum și cea menționată în extrasul de carte funciară. Precizăm că aceste diferențe în plus sau în minus, rezultă din măsurătorile cu aparate de precizie ocazionate de intabularea terenului în cartea funciară.

              Prin urmare, după Art.3 din Regulament se impune introducerea unui articol nou 31 care va avea următorul cuprins : ” (1) La documentația privind concesionarea unui teren domeniul public sau privat al municipiului, trebuie atașat extrasul de carte funciară care să ateste intabularea în cartea funciară a terenului ce face obiectul contractului de concesiune sub sancțiunea nulității absolute.

              (2) Pentru contractele de concesiune încheiate anterior intrării în vigoare a O.U.G. 57/2019 privind Codul Administrativ și în privința cărora apar diferențe privind suprafața terenului ce face obiectul contractului, diferențe ce rezultă în urma măsurătorilor cu aparate de precizie, se vor încheia acte adiționale menționându-se suprafața ce rezultă din extrasul de carte funciară dacă diferența nu este mai mare de 15% din suprafața inserată în contractul de concesiune. ”
           De asemenea, modificările legislative în domeniile socio-economice și fiscale impun completarea contractului de concesiune cadru aprobat prin regulament și prevăzut în Art.27, mai exact Cap.VI. Obligaţiile părţilor- obligațiile concesionarului astfel: 

       În art.7 se vor introduce următoarele alineate:

        (31) Concesionarul poate închiria imobilul concesionat numai cu acordul prealabil scris al concedentului.

        (71) În situația în care concesionarul nu achită redevența la termenele scadente, concedentul are dreptul să folosească garanția de bună plată în vederea achitării acesteia cu obligația pentru primul de a reîntregi garanția în termen de maximum 30 de zile.

(9) Concesionarul este obligat să obțină autorizațiile prevăzute de lege în privința realizării obiectivului concesiunii în termen de 6 luni și să finalizeze construcția în termen de maximum 2 ani de la data semnării contractului.

       (10) Concesionarul nu poate schimba destinația construcției realizate ca obiectiv al concesiunii decât după 3 ani de la data întocmirii procesului verbal de recepție cu acordul prealabil scris al concedentului.

       (11) Concesionarul este obligat să prezinte un exemplar al contractului în termen de 30 de zile de la data semnării acestuia la Direcția de Taxe și Impozite Locale Drobea Turnu Severin în vederea deschiderii pozițiie de rol fiscal în conformitate cu dispozițiile legale în materie fiscală.

       (12) În condițiile încetării contractului de concesiune din alte cauze decât prin ajungere la termen, forța majoră sau caz fortuit, concesionarul este obligat să asigure continuitatea exploatării bunului proprietate publică sau privată în condițiile stipulate în contract până la preluarea acestuia de către concedent.

      (13) În cazul în care concesionarul sesizează existența unor cauze sau iminența producerii unor evenimente ambele de natură să conducă la imposibilitatea exploatării bunului va notifica de îndată acest fapt concedentului în vederea luării măsurilor ce se impun pentru asigurarea continuității exploatării bunului.
Director,                     Șef Serviciu Licitații, Contractare și                Inspector,
                                                  Executări Silite, 

Radu Lăpădat                              Adrian Ofițeru                                  Mădălina Trașcă

